b'\n_START_ARTICLE_\nKapitolski gri\xc4\x8d\n_START_SECTION_\nZgodovina\n_START_PARAGRAPH_\nSam gri\xc4\x8d ima dva vrhova, na enem je bil v anti\xc4\x8dnih \xc4\x8dasih tempelj, posve\xc4\x8den boginji Junoni, imenovan tudi \xc2\xbbJuno Moneta\xc2\xab, ker je bila tam tudi kovnica rimskega denarja. Na drugem, bolj polo\xc5\xbenem vrhu, je stal tempelj kapitolskega Jupitra s Tarpejsko skalo. Pri kopanju temeljev za Jupitrov tempelj so na\xc5\xa1li belo lobanjo (Caput oleum) po kateri naj bi gri\xc4\x8d dobil ime \xc2\xbbKapitol\xc2\xab.  V tem templju so hranili prerokbe sibil, v njem so prisegali izvoljeni konzuli, prav tako pa so tu vrhovnemu rimskemu bogu Jupitru darovali zmagoviti voja\xc5\xa1ki poveljniki po vrnitvi iz bojev.\n_START_SECTION_\nSpomenik Viktorja Emanuela II.\n_START_PARAGRAPH_\nOb vzno\xc5\xbeju Kapitola, sredi parkov, stoji mogo\xc4\x8dni 70 m visok spomenik Viktorja Emanuela II., poimenovan \xc2\xbbIl Vittoriano\xc2\xab, delo arhitekta Sacconija v letih 1885-1911.  Zgrajen je iz belega italijanskega marmorja, pe\xc5\xa1\xc4\x8denca in drugih vrst kamnov. Z grobom neznanega vojaka iz prve svetovne vojne  je poudarjena zdru\xc5\xbeitev Italije in vloga prvega italijanskega kralja v novi dr\xc5\xbeavi, Viktorja Emanuela II.'